stanford-oval/wikipedia huggingface dataset:
Arlberg-Kandahar-kilpailut
Historia

Kandahar Ski Clubin perustajajäsen, hiihtopioneeri Arnold Lunn tutustui vuonna 1927 Ski Club Arlbergin Hannes Schneideriin. Yhdessä he järjestivät samana vuonna St. Anton am Arlbergissä alppihiihtokilpailun. Kilpailumuotona ollut pujottelu oli siihen asti ollut Arlbergissä tuntematon. Tapahtuma oli menestyksekäs, joten 3. ja 4. maaliskuuta 1928 kilpailtiin Arlberg-Kandahar ensimmäisen kerran. Kilpailupaikkana oli Galzig Arlbergissä, lähellä St. Antonia. Kisoissa kilpailtu syöksylaskun ja pujottelun yhdistelmä oli kaikkien aikojen ensimmäinen alppiyhdistetty. Kisassa oli 45 laskijaa Itävallasta, Sveitsistä, Englannista ja Yhdysvalloista. Jo kaksi vuotta myöhemmin kilpailun perustajat saivat merkittävän saavutuksen: Kansainvälinen hiihtoliitto tunnusti alppihiihdon vuonna 1930 ja otti syöksylaskun, pujottelun ja alppiyhdistetyn sääntöihinsä.
Arlberg-Kandahar kilpailtiin St. Antonissa myös 1929 ja 1930. Vuodesta 1931 toiseen maailmansotaan asti Mürren ja Arlberg vuorottelivat kilpailupaikkoina. Vuonna 1948 Ranskan Chamonix’sta tuli kolmas järjestäjä, vuonna 1951 seurasi Italian Sestriere ja vuonna 1954 Saksan Garmisch-Partenkirchen. Arlberg-Kandahar oli alppihiihdon maailmancupin aloittamiseen saakka maineikkain alppihiihtokilpailu olympialaisten ja MM-kilpailuiden jälkeen.
Arlberg-Kandahar kilpaillaan edelleen maailmancupissa, mutta viimeisimpinä vuosikymmeninä se on menettänyt merkitystään. Mürren ei ole isännöinyt kilpailua enää 1970-luvun jälkeen. Nimi Kandahar näkyy kuitenkin vielä esimerkiksi rinteiden nimissä, kuten Kandahar Chamonix’ssa, Kandahar-Abfahrt Garmisch tai Kandahar Banchetta sekä Kandahar Giovanni A. Agnelli Sestrieressä. St. Antonin syöksyrinteeseen tehtiin muutoksia vuoden 2001 alppihiihdon MM-kilpailuja varten, ja se on kantanut siitä lähtien Karl Schranzin nimeä.
Kandahar-neula

Alppihiihtäjä, joka saavuttaa viisi palkintosijaa viitenä eri vuonna AK-kilpailuissa, tai saavuttaa neljänä eri vuonna neljä palkintosijaa, joista ainakin yksi on voitto, saa palkinnoksi timanttisen Kandahar-neulan. Palkinnon ovat saaneet Walter Prager, Otto Furrer, Audrey Sale-Barker, James Couttet, Marysette Agnel, Andreas Molterer, Karl Schranz kaksi kertaa, Traudl Hecher, François Bonlieu, Christl Haas, Jean-Claude Killy, Guy Périllat, Gerhard Nenning, Gustavo Thöni, Annemarie Moser-Pröll, Ingemar Stenmark, Phil Mahre, Herbert Plank, Peter Lüscher, Franz Klammer ja Andreas Wenzel.
Askeleita

| Askeleita Irina |
| --- | --- | --- |

Studioalbumin tiedot
 Julkaistu: 22. helmikuuta 2013
 Formaatti: CD, digitaalinen lataus
 Kesto: 46.35
 Levy-yhtiö: Sony Music
 Levymerkki: Ratas Music
Listasijoitukset
  Suomen virallinen albumilista: 4.
Irinan muut julkaisut
| Yhdeksän hyvää ja kymmenen kaunista 2002–2010 2010 | Askeleita 2013 | Mikä mahtaa olla in 2014 |
Singlet albumilta Askeleita
 ”Koko kuva” Julkaistu: 23. marraskuuta 2012  ”Jotain suurempaa” Julkaistu: 22. helmikuuta 2013
Askeleita on suomalaislaulaja Irinan 22. helmikuuta 2013 julkaistu viides studioalbumi. Albumi nousi ensimmäisellä listaviikollaan Suomen virallisen albumilistan neljänneksi. Albumi on myynyt kultaa yli 10 000 kappaleen myynnillään.
Albumin ensimmäinen single ”Koko kuva” julkaistiin 23. marraskuuta 2012. Kappaleeseen julkaistiin tammikuussa 2013 Ville Juurikkalan ohjaama musiikkivideo. Kappale menestyi radiosoitossa hyvin, sillä se nousi parhaimmillaan toiseksi soitetuimmaksi radiokappaleeksi. Albumin julkaisupäivänä siltä julkaistiin toinen single ”Jotain suurempaa”, jonka parhaaksi radiolistasijoitukseksi jäi 8. sija.
Kappaleet

|  |
| --- | --- | --- | --- | --- | --- | --- | --- | --- | --- |
| Nro | Nimi | Säv&san | Kesto |  |  |  |  |  |  |
| 1. | Jotain suurempaa | Toni Wirtanen, Irina Saari | 4.17 |  |  |  |  |  |  |
| 2. | Yläpuolella | Miika Colliander, Saari | 3.58 |  |  |  |  |  |  |
| 3. | Koko kuva | Antti Pitkäjärvi | 4.03 |  |  |  |  |  |  |
| 4. | Kurinpalautus | Colliander, Saari | 4.25 |  |  |  |  |  |  |
| 5. | Syksy | Kaarina Salonen | 4.04 |  |  |  |  |  |  |
| 6. | Tyrmistys | Colliander, Saari | 4.18 |  |  |  |  |  |  |
| 7. | Kaikki joskus haluaa | Janne Kasurinen | 3.50 |  |  |  |  |  |  |
| 8. | Lainasiivet | Colliander, Saari, Aino Pitkäjärvi | 4.28 |  |  |  |  |  |  |
| 9. | Mitä kesken jäi | Jussi Saxlin, Saari, Antti Pitkäjärvi | 4.45 |  |  |  |  |  |  |
| 10. | Näin päin | Antti Pitkäjärvi | 3.26 |  |  |  |  |  |  |
| 11. | Kauhistus | Kasurinen | 5.01 |  |  |  |  |  |  |
Arvostelut

Keskisuomalainen: ristiriitainen
Soundi:
V2.fi:
Grégory Rast

| Grégory Rast |
| --- | --- |
 Grégory Rast Ranskan ympäriajossa 2007
Henkilötiedot
Syntynyt: 17. tammikuuta 1980
Kansalaisuus:   Sveitsi
Pyöräilijä
Pituus:  186 cm
Paino:  78 kg
Joukkue:  lopettanut
Laji:  Maantiepyöräily
Rooli:  Ajaja
Ura
Ammattilaisjoukkue(et)
2001   2003–2006   2007–2009 2010–2011 2012 2013 2014–2018:  Post Swiss   Phonak   Astana Team   Team RadioShack RadioShack-Nissan-Trek RadioShack-Leopard-Trek Trek Factory Racing / Trek-Segafredo
Suurimmat voitot
 Sveitsin-mestaruus 2004 ja 2006   Luxemburgin ympäriajo 2007   Sveitsin ympäriajo, etappi 
 Tiedot päivitetty: 11. tammikuuta 2016 
Grégory Rast (s. 17. tammikuuta 1980 Cham) on sveitsiläinen maantiepyöräilijä, joka kilpaili ammattilaisena vuosina 2001−2018. Hän edusti Post Swissiä, Phonakia, Astana Teamia, Team RadioShackia ja Trek-Segafredoa. Rast voitti urallaan Sveitsin-mestaruuden vuosina 2004 ja 2006 sekä Luxemburgin ympäriajon vuonna 2007.
BeBox

| BeBox |
| --- | --- |

Valmistaja:  Be Incorporated
Kehittäjä:  Be Incorporated
Tyyppi:  työasema
Julkaistu:  1995
Valmistus lopetettu:  1997
Mukana toimitettu käyttöjärjestelmä:  BeOS
Suoritin:  2x PowerPC 603
Massamuisti:  levykeasema, kiintolevy, CD-ROM
Keskusmuisti:  max. 256MB
BeBox oli Be Incorporatedin kehittämä henkilökohtainen tietokone, joka kehitettiin yhtiön BeOS-käyttöjärjestelmän kanssa. Tietokone oli varustettu kahdella PowerPC-suorittimella.
Ensimmäinen BeBox malli (BeBox Dual603-66) tuli markkinoille lokakuussa 1995. Paranneltu malli jossa oli nopeampi 133 MHz:n suoritin (BeBox Dual603e-133) julkaistiin elokuussa 1996. Malleissa oli kaksi kappaletta PowerPC 603 suorittimia.
Tietokone tuki sekä IDE että SCSI kiintolevyjä.
Koneen valmistaminen keskeytettiin loppuvuodesta 1996, jolloin BeOS -käyttöjärjestelmä käännettiin Macintoshille ja yhtiö keskittyi pelkästään ohjelmistojen kehittämiseen. Kaiken kaikkiaan 66 MHz:n malleja myytiin vain n. 1000 kappaletta ja 133 MHz:n malleja 800 kappaletta.
Aiheesta muualla

Wikimedia Commonsissa on kuvia tai muita tiedostoja aiheesta .
BeBox Zone (Arkistoitu – Internet Archive)
BeBox -galleria
Tämä artikkeli tai sen osa on käännetty tai siihen on haettu tietoja muunkielisen Wikipedian artikkelista. 
Alkuperäinen artikkeli: en:BeBox
Käännös suomeksi
Hankasalmen junaonnettomuus 1929

Hankasalmen vuoden 1929 junaonnettomuus tapahtui 12. heinäkuuta 1929 Jyväskylän-Pieksämäen rataosuudella Sauvamäen pysäkin ja Hankasalmen rautatieaseman välillä, kun järjestelyjuna ja tavarajuna törmäsivät yhteen. Onnettomuudessa kuoli järjestelyjunan veturinkuljettaja.
Järjestelyjuna n:o 1917 lähti Sauvamäen pysäkiltä kohti Hankasalmea vähän ennen kello 17:ää iltapäivällä. Hankasalmen asemalta lähti samoihin aikoihin kappaletavarajuna n:o 1902 järjestelyjunaa vastaan, ilman että kumpikaan juna olisi tiennyt toisistaan. Junat törmäsivät täydellä vauhdilla toisiinsa eräässä radanmutkassa kello 17.05 aikoihin. Järjestelyjunan pienempi veturi hajosi kappaleiksi, kun taas tavarajunan veturi raskaampana kärsi vähemmän vaurioita mutta suistui sekin kiskoilta. Kymmenen tavaravaunua kasautui lisäksi röykkiöksi veturin taakse. Rataa rikkoutui noin 100 metrin matkalta. Onnettomuudessa sai surmansa järjestelyjunan Jyväskylästä kotoisin ollut veturinkuljettaja Felix Särkkä. Hänen ruumiinsa löytyi vasta seuraavana päivänä pirstoutuneen veturin alta. Kaksi muuta henkilöä loukkaantui lievästi onnettomuudessa. Järjestelyjunassa olleet lämmittäjä, konduktööri, kolme rautatieläistä ja neljä matkustajaa pelastuivat kaikki. Onnettomuuden aineelliset vahingot olivat yhteensä noin miljoona markkaa.
Hankasalmen helluntaiseurakunta

| Hankasalmen helluntaiseurakunta |
| --- | --- |
Suuntautuminen:  helluntaiherätys
Kirkkokunta:  itsenäinen
Perustettu:  1966
Pääkirkko:  Keskustie 47 41520 Hankasalmi
Infobox OKNimi-testi OK: 
Hankasalmen helluntaiseurakunta on Hankasalmellassa toimiva helluntaiseurakunta. Seurakunta on perustettu vuonna 1966. Seurakunnan toimitilat sijaitsevat Hankasalmen keskustassa Keskustiellä.  Seurakunnan toimintaan kuuluvat jumalanpalvelusten lisäksi lapsi- ja nuorisotyö, vanhustyö sekä vankilatyö..
Vuonna 1966 perustettu helluntaiseurakunta toimi aluksi Asemalla entisessä matkustajakodissa. Toukokuussa 1983 helluntaiseurakunta osti nykyisen toimitilansa kirkonkylän kupeesta.
Heather Armitage

| Mitalit | Mitalit | Mitalit |  |
| --- | --- | --- | --- |
|  Heather Armitage Melbournen olympialaisten 100 metrin finaalissa 1956. |  Heather Armitage Melbournen olympialaisten 100 metrin finaalissa 1956. |  Heather Armitage Melbournen olympialaisten 100 metrin finaalissa 1956. |  |
Maa:   Yhdistynyt kuningaskunta
Naisten yleisurheilu
|  Olympialaiset  |  Olympialaiset  |  Olympialaiset  |  |
|  Hopeaa | Melbourne 1956 | 4×100 m |  |
|  Pronssia | Helsinki 1952 | 4×100 m |  |
| EM-kilpailut  | EM-kilpailut  | EM-kilpailut  |  |
|  Kultaa | Tukholma 1958 | 100 m |  |
Heather Joy Armitage (17. maaliskuuta 1933 Colombo, Sri Lanka, myöh. Young) on entinen brittiläinen pikajuoksija. Armitage osallistui kaksiin olympialaisiin vuosina 1952 ja 1956. Helsingissä hän jäi 100 metrillä toiselle kierrokselle, mutta voitti olympiahopeaa 4x100 metrin viestissä. Melbournessa 100 metrillä Armitage oli finaalissa kuudessa, mutta jäi 200 metrillä välieriin. Hän saavutti olympiahopeaa jälleen 4x100 metrin viestissä.
Bagdadin varas (vuoden 1940 elokuva)

| Bagdadin varas> The Thief of Baghdad |
| --- | --- |

Ohjaaja:  Michael Powell Tim Whelan Alexander Korda Zoltan Korda William Cameron Menzies Ludwig Berger
Käsikirjoittaja:  Lajos Bíró Miles Malleson
Perustuu:  Tuhannen ja yhden yön tarinaan
Tuottaja:  Alexander Korda Zoltan Korda William Cameron Menzies
Säveltäjä:  Miklós Rózsa
Kuvaaja:  Georges Périnal
Leikkaaja:  Charles Crichton
Tuotantosuunnittelija:  Vincent Korda
Valmistustiedot
Valmistusmaa:  Yhdistynyt kuningaskunta
Tuotantoyhtiö:  London Films
Levittäjä:  United Artists Netflix
Ensi-ilta:  1940
Kesto:  102 minuuttia
Alkuperäiskieli:  englanti
Aiheesta muualla
IMDb
Elonet
AllMovie
Infobox OKNimi-testi OK: 
Bagdadin varas (The Thief of Baghdad) on Alexander Kordan tuottama fantasia- ja seikkailuelokuva vuodelta 1940. Technicolor-värifilmille kuvattu elokuva perustuu Tuhannen ja yhden yön tarinoiden aiheeseen, josta käsikirjoituksen laativat Miles Malleson ja Lajos Biró. Elokuvan pääohjaajana toimi Michael Powell. Elokuva oli uusintaversio Raoul Walshin vuoden 1924 samannimisestä mykkäelokuvasta, ja tarina on filmattu usein myöhemminkin.
Juoni

Elokuvan alussa esiintyvä sokea kerjäläinen ja hänen koiransa paljastuvat vähitellen kuningas Ahmediksi (John Justin) ja hänen ystäväkseen, pikkuvaras Abuksi (Sabu). Elokuvan alkupuoli on takaumaa, jossa paljastuu kolmiodraama: kuningas Ahmedin rakastamaa prinsessaa (June Duprez) tavoittelee myös suurvisiiri Jaffar (Conrad Veidt). Hyväntahtoinen Allah puuttuu lopulta peliin ja tarjoaa Abun käyttöön lentävän maton, jolla tämä matkustaa Bagdadiin pelastamaan Ahmedin teloitukselta.
Vastaanotto

Bagdadin varas voitti Oscarin erikoistehosteistaan (kuvatehosteet Lawrence Butler, äänitehosteet Jack Whitney), värilavastuksestaan (Vincent Korda) ja värikuvauksestaan (George Perinal). Se oli ehdolla myös musiikistaan (Miklós Rózsa).
Muun muassa Martin Scorsese ja Francis Ford Coppola ovat maininneet Bagdadin varkaan yhtenä suosikkielokuvanaan.
Audi RS6

Audi RS6 on Audin valmistama edustusluokan automalli, joka on kaikkein suorituskykyisin versio Audi A6 -mallisarjasta. Se sijoittuu mallistossa Audi S6:n yläpuolelle.
Audi RS6 C5 (2002–2004)

| Audi RS6 C5 |
| --- | --- |

Valmistustiedot
Valmistusmaa:   Saksa
Valmistaja:  Audi
Konserni:  Volkswagen Group
Valmistusvuodet:  2002–2004
Korimalli:  4-ovinen sedan 5-ovinen farmari
Luokka:  E-segmentti
Seuraaja:  Audi RS6 (C6)
Teknisesti samankaltaisia:  Audi A6 (C5) Audi S6 (C5)
Tekniset tiedot
Pohjalevy:  Volkswagen Group C5
Moottori:  V8
Iskutilavuus:  4,2 l
Polttoaine:  bensiini
Vetotapa:  neliveto
Vaihteisto:  5-vaihteinen automaatti
C5-sukupolven A6:een perustuva Audi RS6 esiteltiin Geneven autonäyttelyssä helmikuussa 2002 Avant-farmarimallina. Pian saataville tuli myös neliovinen sedan.
Moottorina oli kaksoisturboahdettu 4,2-litrainen V8 teholtaan 450 hevosvoimaa. Voimansiirtona oli viisiportainen automaattivaihteisto ja vetotapana neliveto.
Audi RS6 C6 (2008–2010)

| Audi RS6 C6 |
| --- | --- |

Valmistustiedot
Valmistusmaa:   Saksa
Valmistaja:  Audi
Konserni:  Volkswagen Group
Valmistusvuodet:  2008–2010
Korimalli:  4-ovinen sedan 5-ovinen farmari
Luokka:  E-segmentti
Edeltäjä:  Audi RS6 (C5)
Seuraaja:  Audi RS6 (C7)
Teknisesti samankaltaisia:  Audi A6 (C6) Audi S6 (C6)
Tekniset tiedot
Pohjalevy:  Volkswagen Group C6
Moottori:  V10
Iskutilavuus:  5,0 l
Polttoaine:  bensiini
Vetotapa:  neliveto
Vaihteisto:  6-vaihteinen automaatti
C6-sukupolven A6:een perustuva Audi RS6 esiteltiin keväällä 2008. Se oli saatavana neliovisena sedanina tai Avant-farmarimallina.
Moottorina oli sama kaksoisturboahdettu 5,0-litrainen V10 kuin Lamborghini Gallardossa. Sen teho on 579 hevosvoimaa. Voimansiirtona oli kuusiportainen automaattivaihteisto ja vetotapana neliveto.
Audi RS6 C7 (2013–2018)

| Audi RS6 C7 |
| --- | --- |

Valmistustiedot
Valmistusmaa:   Saksa
Valmistusvuodet:  2013–2018
Korimalli:  5-ovinen farmari
Luokka:  E-segmentti
Edeltäjä:  Audi RS6 (C6)
Seuraaja:  Audi RS6 (C8)
Teknisesti samankaltaisia:  Audi A4 (B8) Audi A5 (B8) Audi A6 (C7) Audi A7 (C7) Audi A8 (D4) Audi Q5 (Typ 8R) Audi S6 (C7) Porsche Macan Volkswagen Phideon
Tekniset tiedot
Pohjalevy:  Volkswagen Group MLB
Moottori:  V8
Iskutilavuus:  4,0 l
Polttoaine:  bensiini
Vetotapa:  neliveto
Vaihteisto:  8-vaihteinen automaatti
C7-sukupolven A6:een perustuva Audi RS6 esiteltiin Detroitin autonäyttelyssä tammikuussa 2013. Se oli saatavana ainoastaan Avant-farmarimallina.
Moottorina oli kaksoisturboahdettu 4,0-litrainen V8 teholtaan 560 hevosvoimaa. Voimansiirtona oli kahdeksanportainen automaattivaihteisto ja vetotapana neliveto.
Audi RS6 C8 (2019–)

| Audi RS6 C8 |
| --- | --- |

Valmistustiedot
Valmistusmaa:   Saksa
Valmistaja:  Audi
Konserni:  Volkswagen Group
Valmistusvuodet:  2019–
Korimalli:  5-ovinen farmari
Luokka:  E-segmentti
Edeltäjä:  Audi RS6 (C7)
Teknisesti samankaltaisia:  Audi A4 (B9) Audi A5 (B9) Audi A6 (C8) Audi A7 (C8) Audi A8 (D5) Audi e-tron Audi Q5 (Typ FY) Audi Q7 (Typ 4M) Audi Q8 Audi S6 (C8) Bentley Bentayga Lamborghini Urus Porsche Cayenne (Typ PO536) Volkswagen Touareg III
Tekniset tiedot
Pohjalevy:  Volkswagen Group MLB Evo
Moottori:  V8
Iskutilavuus:  4,0 l
Polttoaine:  bensiini
Vetotapa:  neliveto
Vaihteisto:  8-vaihteinen automaatti
C8-sukupolven A6:een perustuva Audi RS6 esiteltiin Frankfurtin autonäyttelyssä syyskuussa 2019. Siinä on kaksoisturboahdettu 4,0-litrainen V8-bensiinimoottori teholtaan 592 hevosvoimaa. Voimansiirtona on kahdeksanportainen automaattivaihteisto ja neliveto.
Aiheesta muualla

Kuvia tai muita tiedostoja aiheesta Audi RS6 Wikimedia Commonsissa
Audi RS6 C5 Avant
Audi RS6 C6 Avant
Artina 29

Artina 29 ja Artina 291 ovat 1980-luvun lopussa ja 1990-luvulla valmistettuja suomalaisia purjeveneitä. Veneen on suunnitellut Hans Groop ja sitä valmisti aluksi Artekno Oy Kangasalla. Artekno Oy:ltä hankituista Artina 29 -veneen muoteista valmistettiin 1990-luvun puolivälin tienoilla Siuntiolaisen Swing Yachts Ltd Oy:n toimesta Swing 291 -purjevenettä, jota kutsutaan myös nimellä Artina 291.
Artina 29:n suunnittelun lähtökohtana oli luoda avomerikelpoinen, hyvin purjehtiva ja urheilullinen matka- ja perhevene. Veneen oli määrä tarjota mukavat lomanviettotilat neljälle henkilölle. Ensimmäiset piirustukset valmistuivat 1988. Artina 29 oli ensimmäinen Hans Groopin tietokoneavusteisesti suunnittelema vene.
Swing/Artina 291 eroaa Artina 29:stä uimatason ja sisustan yksityiskohtien osalta. Swing 291:n uimataso suunniteltiin uudelleen ja se on tyylikkäästi porrastettu ja suurella ankkurikotelolla varustettu. Sisustaa on muotoiltu uudelleen pyöreämmillä yksityiskohdilla ja WC:n istuin on käännetty veneen kulkusuunnan mukaiseksi käytettävyyden parantamiseksi.
| Artina 29 ja Artina 291 |
| --- | --- |
Tekniset tiedot
Pituus: 8,70 m
Vesilinjan pituus: 7,40 m
Leveys: 2,97 m
Syväys: 1,57m
Uppouma: 2,9 t
Kölin paino: 1,2 t
Maston korkeus veden pinnasta: Osatakila: 13,80 m Mastonhuipputakila: 12,00 m
LYS: 1,12
Veneen rakenne

Artina 29:n tukeva runko on kerrosrakenteinen ja kevlarkuidulla vahvistettu. Veneen pohja on umpilaminaattia ja kyljissä on 15 mm balsakerrosrakenne. Veneen kansilaminaatin väliaineena on Divinycell -matto ja laipiot on laminoitu kiinni runkoon. Artina 29:n eväköli on valmistettu lyijystä, ja sen alaosassa on pienet siivekkeet vähentämässä kärkipyörrettä ja lisäämässä kölin oikaisuvoimaa. Kölin kiinnitys on hoidettu yhdeksällä 16mm haponkestävällä pultilla. Veneen peräsin on elliptinen ja sen edessä on skeg tukemassa peräsintä ja antamassa veneelle suuntavakautta. Pinnaohjaus kuului veneen vakiovarustukseen, mutta rattiohjaus voitiin asentaa lisävarusteena. Artina 29:n avotilaan mahtuu 6 henkilöä. Istuinlaatikon reunat ovat istuinmukavuuden kannalta matalahkot. Avotilan penkit, lattia sekä uimataso ovat teak-päällysteisiä.
Veneessä on makuupaikat viidelle aikuiselle ja yhdelle pienehkölle lapselle.
Purjehdusominaisuudet

Vene-lehden testeissä niin Artina 29 kuin Artina/Swing 291 kuvataan mukavaksi ja helposti hallittavaksi veneeksi. Venettä kehutaan ketteräksi, vaikkakin hieman raskaan tuntuiseksi. Lateraalitasapainon mainitaan olevan erittäin hyvä.
Veneen LYS-luku on 1.12.
Heather Harper

Heather Mary Harper (8. toukokuuta 1930 Belfast – 22. huhtikuuta 2019) oli irlantilainen oopperalaulaja, äänialaltaan sopraano.
Harper syntyi Belfastissa Pohjois-Irlannissa. Hän aloitti opintonsa siellä ja opiskeli myöhemmin pianonsoittoa Lontoon Trinity College of Musicissa. Laulunopetusta hän sai Helen Iseppiltä ja Frederic Huslerilta.
Harperin ensimmäinen ammattiesiintyminen oli roolissa Giuseppe Verdin oopperassa Macbeth Oxford University Opera Clubilla. Hän pääsi myöhemmin mm. Covent Gardeniin ja New Yorkin Metropolitan-oopperaan. Hänet nähtiin myös Bayreuthin musiikkijuhlilla, ja hän vieraili Suomessa vuonna 1968.
Harper toimi Royal College of Musicin professorina.
BCN Competicion

|  BCN Competicion |
| --- | --- |
Perustettu:  2003
Lopetettu:  2008
Tallipäällikkö:   Enrique Scalabroni
Aikaisemmat sarjat:  Formula Nissan, A1 Grand Prix, Formula 3000, GP2
BCN Competicion oli espanjalainen autourheilutalli, joka kilpaili GP2-sarjassa kausina 2005–2008. Talli ei saavuttanut menestystä, ja tuloksena viisi palkintosijaa neljässä vuodessa. BCN oli ainoa GP2-talli, joka ei pystynyt voittamaan yhtään kilpailua. Kauden 2008 jälkeen Tiago Monteiro ja José Guedes ostivat tallin ja nimesivät sen Ocean Racing Technologyksi. Uusi talli ajoi voittoon Belgian kilpailussa Álvaro Parenten voimin.
Ennen GP2-sarjaa BCN kilpaili muun muassa Formula Nissan, A1 Grand Prix ja International Formula 3000 -sarjoissa.
Aasian GP2 -tulokset

Lihavointi tarkoittaa paalupaikkaa, kursivointi kilpailun nopeinta kierrosta. Muut selitteet löytyvät täältä.
| Kausi | Runko Moottori Renkaat | Kuljettajat | 1 | 2 | 3 | 4 | 5 | 6 | 7 | 8 | 9 | 10 | 11 | 12 | Pisteet | Sijoitus |
| --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- |
| 2008 | GP2/05 Renault V8 B |  | DUB1FEA | DUB1SPR | INDFEA | INDSPR | MALFEA | MALSPR | BHRFEA | BHRSPR | DUB2FEA | DUB2SPR |  |  | 6 | 12. |
| 2008 | GP2/05 Renault V8 B |  Miloš Pavlović | 10 | 14 | 6 | Kesk. | 7 | 12 | 19 | 15 | 8 | Kesk. |  |  | 6 | 12. |
| 2008 | GP2/05 Renault V8 B |  Jason Tahincioğlu | 19 | 16 | Kesk. | 17 | 12 | Kesk. | 17 | 13 | 9 | 8 |  |  | 6 | 12. |
| 2008–2009 | GP2/05 Renault V8 B |  | CHNFEA | CHNSPR | DUBFEA | DUBSPR | BHR1FEA | BHR1SPR | QTAFEA | QTASPR | MALFEA | MALSPR | BHR2FEA | BHR2SPR | – | – |
| 2008–2009 | GP2/05 Renault V8 B |  Hiroki Yoshimoto | Kesk. | 8 |  |  |  |  |  |  |  |  |  |  | – | – |
| 2008–2009 | GP2/05 Renault V8 B |  Luca Filippi | Kesk. | Kesk. |  |  |  |  |  |  |  |  |  |  | – | – |
Formula 3000 -tulokset

Lihavointi tarkoittaa paalupaikkaa, kursivointi kilpailun nopeinta kierrosta. Muut selitteet löytyvät täältä.
| Kausi | Runko Moottori Renkaat | Kuljettajat | 1 | 2 | 3 | 4 | 5 | 6 | 7 | 8 | 9 | 10 | Pisteet | Sijoitus |
| --- | --- | --- | --- | --- | --- | --- | --- | --- | --- | --- | --- | --- | --- | --- |
| 2003 | B02/50 Zytek V8 A |  | SMR | ESP | AUT | MON | EUR | FRA | GBR | GER | HUN | ITA | 5 | 9. |
| 2003 | B02/50 Zytek V8 A |  Rob Nguyen | 8 | 5 | 13 |  |  |  |  |  |  |  | 5 | 9. |
| 2003 | B02/50 Zytek V8 A |  Will Langhorne |  |  |  | 10 | 12 | 14 | 13 | 12 |  |  | 5 | 9. |
| 2003 | B02/50 Zytek V8 A |  Giovanni Berton |  |  |  |  |  |  |  |  | 10 |  | 5 | 9. |
| 2003 | B02/50 Zytek V8 A |  Valerio Scassellati | 13 |  |  |  | 15 | 15 |  | 14 |  |  | 5 | 9. |
| 2003 | B02/50 Zytek V8 A |  Alessandro Piccolo |  | 9 | 12 | DNS |  |  |  |  |  | 11† | 5 | 9. |
| 2003 | B02/50 Zytek V8 A |  Marc Hynes |  |  |  |  |  |  | 14 |  |  |  | 5 | 9. |
| 2003 | B02/50 Zytek V8 A |  Ferdinando Monfardini |  |  |  |  |  |  |  |  | Kesk. | 10† | 5 | 9. |
| 2004 | B02/50 Zytek V8 A |  | SMR | ESP | MON | EUR | FRA | GBR | GER | HUN | BEL | ITA | 84 | 2. |
| 2004 | B02/50 Zytek V8 A |  Enrico Toccacelo | 2 | 2 | 2 | 1 | 12 | 2 | 2 | 3 | 12 | Kesk. | 84 | 2. |
| 2004 | B02/50 Zytek V8 A |  Esteban Guerrieri | Kesk. | 5 | Kesk. | 4 | 6 | 15 | 3 | 5 | 7 | 5 | 84 | 2. |
Gottfried V

| Gottfried V |
| --- | --- |
 
Syntynyt:  24. elokuuta 1113
Kuollut:  6. syyskuuta 1151 (38 vuotta)
Gottfried V, Anjoun kreivi (ransk. Geoffroy V d’Anjou; 24. elokuuta 1113 – 6. syyskuuta 1151), lisänimeltään Plantagenet, oli Englannin Plantagenet-kuninkaiden kantaisä.
Elämä

Gottfried oli Anjoun ja Mainen kreivin Fulk V:n ja Mainen Erenburgan poika. Häntä kutsutaan myös nimellä le Bel ("komea"), ja hän sai kertomuksen mukaan Plantagenet-nimen tavastaan pitää lakkinsa päällä hernekasvin (genêt) oksaa. Vuonna 1127 hänestä tehtiin ritari, ja 2. kesäkuuta 1129 hän meni naimisiin Matilden kanssa, joka oli Englannin kuningas Henrik I:n tytär ja pyhän saksalais-roomalaisen keisarikunnan keisarin Henrik V:n leski. Muutaman kuukauden kuluttua hän peri isänsä, joka luopui kreivikunnastaan siirtyessään lopullisesti Jerusalemin kuningaskuntaan, jossa hänestä tuli lopulta kuningas. Gottfriedin hallintovuosiin kuuluivat Anjoun kapinallisten paronien alistaminen ja Normandian valloittaminen, jota hän hallitsi herttuana, kunnes luovutti sen pojalleen Henrikille (myöhemmin Englannin kuningas Henrik II) vuonna 1150. Vuonna 1151 palatessaan Montreuil-Bellayn piirityksestä Gottfried vilustui kylvettyään Loir-joessa Château-du-Loirissa ja kuoli 7. syyskuuta. Hänet haudattiin Le Mansin katedraaliin. Vaimonsa Matilden kanssa hänellä oli kolme poikaa: Henrik, josta tuli myöhemmin Englannin kuningas Henrik II, Gottfried VI ja Vilhelm.
Aiheesta muualla

Kuvia tai muita tiedostoja aiheesta Gottfried V Wikimedia Commonsissa